Bob Dylan nie by Nobelprys se seremonie | Netwerk24
17 November 2016 07:15
Bob Dylan gaan nie self sy Nobelprys vir letterkunde ontvang nie.Foto: Argief
Bob Dylan gaan nie by die seremonie wees om sy Nobelprys vir letterkunde te ontvang nie.
SkyNews berig die sanger en liedjieskrywer het aan die Sweedse Akademie gesê hy wens hy kan die prys persoonlik ontvang, maar ander verpligtinge maak dit ongelukkig onmoontlik om die seremonie in Stockholm op 10 Desember by te woon.
Dylan (75) het die Nobelprys gewen vir die "skepping van nuwe poëtiese uitdrukkings binne die groter Amerikaanse liedjie se tradisie".
Die akademie wat sedert 1901 die prys oorhandig, het aan Dylan gesê hy moet 'n persoonlike brief skryf waarin hy verduidelik hoekom hy nie die seremonie by kan woon nie.
Vorige pryswenners wat nie die seremonie kon bywoon nie sluit in die Britse draaiboekskrywers Doris Lessing en Harold Pinter en die Oostenrykse draaiboekskrywer Elfriede Jelinek. Hulle het sosiale fobie.
SkyNews berig die akademie sê Dylan moet nog egter sy Nobel-lesing aanbied wat 'n vereiste is. Hy het van 10 Desember ses maande tyd om die lesing aan te bied.